CELEX: E2012P0011
Language: da
Date: 2012-10-31 00:00:00
Title: Anmodning fra Fürstliches Landgericht af 31. oktober 2012 om en rådgivende udtalelse fra EFTA-Domstolen i sagen Beatrix Koch, Dipl. Kfm. Lothar Hummel og Stefan Müller mod Swiss Life (Liechtenstein) AG (Sag E-11/12)

14.3.2013   
            
            
               DA
            
            
               Den Europæiske Unions Tidende
            
            
               C 75/16
            
         Anmodning fra Fürstliches Landgericht af 31. oktober 2012 om en rådgivende udtalelse fra EFTA-Domstolen i sagen Beatrix Koch, Dipl. Kfm. Lothar Hummel og Stefan Müller mod Swiss Life (Liechtenstein) AG
   (Sag E-11/12)
   2013/C 75/09
   Fürstliches Landgericht (Liechtenstein) indgav ved brev af 31. oktober 2012 en anmodning, som justitskontoret modtog den 8. november 2012, om en rådgivende udtalelse i sagen Beatrix Koch, Dipl. Kfm. Lothar Hummel og Stefan Müller mod Swiss Life (Liechtenstein) AG vedrørende følgende spørgsmål:
   
               1)
            
            
               Henviser »forsikringsaftaler tilknyttet investeringsfonde« som defineret i Bilag III A a.11 og a.12 i Europa-Parlamentets og Rådets direktiv 2002/83/EF af 5. november 2002 om livsforsikring udelukkende til andele (»investeringsfonde«) ifølge Rådets direktiv 85/611/EØF af 20. december 1985 om samordning af love og administrative bestemmelser om visse institutter for kollektiv investering i værdipapirer (investeringsinstitutter), eller finder bilag III A a.11 og a.12 også anvendelse, f.eks. når ydelserne fra en livsforsikringsaftale er knyttet til et aktieindeks eller en anden referenceværdi?
            
         
               2)
            
            
               Hvis Domstolen besvarer spørgsmål 1 således, at Bilag III A a.11 og a.12 i direktiv 2002/83/EF ikke begrænser »forsikringsaftaler tilknyttet investeringsfonde« til investeringsselskaber (»investeringsfonde«) ifølge direktiv 85/611/EØF:
               
                           2.1.
                        
                        
                           Forpligter direktiv 2002/83/EF forsikringsselskaber til at give forsikringstagere råd eller meddelelse om oplysningerne i Bilag III i det omhandlede direktiv?
                        
                     
                           2.2.
                        
                        
                           Er oplysningspligten ifølge Bilag III A a.11 i direktiv 2002/83/EF opfyldt i tilstrækkelig grad, hvis forsikringsselskabet oplyser om værdipapirernes identifikationsnummer (WKN), eller hvad indebærer »definition af andelene« med hensyn til opfyldelse af oplysningspligten? Der mindes om, at den medlemsstat, hvor forpligtelsen består, ikke af forsikringsselskaberne kan kræve yderligere oplysninger, jf. artikel 36, stk. 3, i direktiv 2002/83/EF.
                        
                     
                           2.3.
                        
                        
                           Er oplysningspligten ifølge Bilag III A a.12 i direktiv 2002/83/EF opfyldt i tilstrækkelig grad, hvis forsikringsselskabet oplyser om værdipapirernes identifikationsnummer (WKN), eller skal der gives mere detaljerede oplysninger? Der mindes om, at den medlemsstat, hvor forpligtelsen består, ikke af forsikringsselskaberne kan kræve yderligere oplysninger, jf. artikel 36, stk. 3, i direktiv 2002/83/EF.
                        
                     
         
               3)
            
            
               Er det ifølge artikel 36, stk. 1, i direktiv 2002/83/EF obligatorisk for forsikringsselskabet at afgive de oplysninger, der er nævnt i Bilag III A, eller er det tilstrækkeligt, hvis forsikringstageren modtager disse oplysninger af tredjemand, f.eks. en forsikringsmægler, jf. Europa-Parlamentets og Rådets direktiv 2002/92/EF af 9. december 2002 om forsikringsformidling?
            
         
               4)
            
            
               Kræves det ifølge direktiv 2002/83/EF, at medlemsstaterne gennemfører artikel 36 på en sådan måde, at forsikringstagerne erhverver et civilretligt krav over for forsikringsselskabet, der forpligter det til at meddele oplysninger ifølge Bilag III, eller er det tilstrækkeligt for gennemførelsen i national lov, at en misligholdelse af forpligtelsen til at meddele oplysninger ifølge direktivets Bilag III kun er omfattet af sanktioner pålagt af et tilsynsorgan, f.eks. en bøde, inddragelse af en tilladelse eller en anden lignende foranstaltning?